**Golau**

**Adnod:** *Mae'r ARGLWYDD yn rhoi golau i mi, ac yn fy achub i; does gen i ofn neb. (Salm 27:1)*

Gêm i bawb ond i blant yn bennaf!

**Cofiwch glicio drwy’r holl sleidiau i ymarfer cyn chwarae’r gêm a dysgu’r adnod.**

**Cyflwyniad:** Rydyn ni’n mynd i chwarae gêm.

**Rownd 1**: **Be sy’n cuddio?**

Mae’n rhaid i bawb geisio dyfalu be sy’n cuddio tu ôl i’r sbectol, y barf/locsyn, trwyn a’r het. Mae gan bob peth sy’n cuddio gysylltiad â golau/goleuni.

Os dych chi eisiau gwobrwy’r plant drwy roi losin/fferins, bisgedi neu bwyntiau yna gwnewch hynny!

\*Pan bwyswch chi’r botwm fe fydd y sbectol, wedyn yr het, y locsyn a’r clogyn yn diflannu – ac yn y diwedd fe welwch be sy’n cuddio.

Dylai’r plant gael bob un yn gyflym iawn – ond cofiwch fynegi syndod eu bod mor glyfar! Anogwch yr oedolion i helpu os oes anhawster.

**Neges ac adnod**

Pwysleisiwch mai golau oedd thema’r gêm. Holwch gwestiynau os dymunwch – beth yw pwrpas goleuadau traffig? Be di pwrpas y lliwiau gwahanol – y coch, yr oren a’r gwyrdd? Pam fod car heddlu angen goleuadau? Pam fod ceir angen ‘indicators’? Be oedd pwrpas goleudy?

Pwysleisiwch fod golau yn dda ac yn ddefnyddiol. Mae’r goleuadau yno i’n helpu ni.

Mae golau yn gallu’n rhybuddio ni fod perygl gerllaw, a’n gallu’n arbed ni rhag gwahanol beryglon. Mae’r heddlu’n defnyddio’r golau llachar pan maen nhw’n teithio’n gyflym i helpu pobl sydd mewn trafferth.

Dwedwch mai Iesu yw golau’r byd. Dwedwch fod Iesu’n werthfawr, a’i fod o eisiau’r gorau i ni bob amser. Mae Iesu’n well na goleuadau traffig, golau’r goleudy ayb. Mae Duw wedi ei anfon i’r byd er mwyn i ni gael ei nabod a chael bywyd am byth yn y nefoedd. Ymhelaethwch os dymunwch yn unol ag oedran eich plant. Dysgwch yr adnod gyda’ch gilydd fel cynulleidfa.